Document ID: 32015R2195

Reference:
28.11.2015
LV
Eiropas Savienības Oficiālais Vēstnesis
L 313/22
KOMISIJAS DELEĢĒTĀ REGULA (ES) 2015/2195
(2015. gada 9. jūlijs)
par Eiropas Parlamenta un Padomes Regulas (ES) Nr. 1304/2013 par Eiropas Sociālo fondu papildināšanu attiecībā uz vienību izmaksu standarta shēmu un vienreizējo maksājumu definīcijām saistībā ar izdevumiem, ko Komisija atmaksā dalībvalstīm
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Eiropas Parlamenta un Padomes Regulu (ES) Nr. 1304/2013 par Eiropas Sociālo fondu un ar ko atceļ Padomes Regulu (EK) Nr. 1081/2006 (1), un jo īpaši tās 14. panta 1. punktu.
tā kā:
(1)
Vienību izmaksu standarta shēmas un vienreizējo maksājumu atmaksāšanas nolūkā dalībvalstīm būtu jānosaka, pamatojoties uz metodēm, ko dalībvalstis iesniegušas un un izvērtējusi Komisija, tostarp metodēm, kas noteiktas Eiropas Parlamenta un Padomes Regulas (ES) Nr. 1303/2013 (2) 67. panta 5. punktā un Regulas (ES) Nr. 1304/2013 14. panta 2. un 3. punktā.
(2)
Ņemot vērā dažādu veidu darbības, kuras var saņemt Eiropas Sociālā fonda atbalstu, vienību izmaksu standarta shēmu un vienreizējo maksājumu definīcijas un summas var būt dažādas atkarībā no darbības veida, lai atspoguļotu to īpatnības.
(3)
Pastāv ievērojamas atšķirības starp dalībvalstīm un dažos gadījumos dalībvalsts reģioniem attiecībā uz darbības veidu izmaksām. Saskaņā ar Eiropas Sociālā fonda pareizas finanšu pārvaldības principu, Komisijas noteiktajām vienību izmaksu standarta shēmu un vienreizējo maksājumu definīcijām un summām būtu arī jāatspoguļo katras dalībvalsts un reģiona īpatnības.
(4)
Lai nodrošinātu, ka vienību izmaksu standarta shēmu summas atspoguļotu faktiskās radušās izmaksas, ir radīta metode to pielāgošanai,
IR PIEŅĒMUSI ŠO REGULU.
1. pants
Priekšmets un darbības joma
Ar šo regulu nosaka vienību izmaksu standarta shēmas un vienreizējos maksājumus, kurus Komisija var izmantot, lai atmaksātu dalībvalstīm izdevumus.
2. pants
Darbību veidi
Darbību veidi, uz kuriem attiecas atmaksāšana, pamatojoties uz vienību izmaksu standarta shēmām un vienreizējiem maksājumiem saskaņā ar Regulas (ES) Nr. 1304/2013 14. panta 1. punktu, ir noteikti pielikumos.
3. pants
Vienību izmaksu standarta shēmu un vienreizējo maksājumu un to summu noteikšana
Darbību veidi, uz kuriem attiecas atmaksāšana, pamatojoties uz vienību izmaksu standarta shēmām un vienreizējiem maksājumiem saskaņā ar Regulas (ES) Nr. 1304/2013 14. panta 1. punktu, ir noteikti pielikumos.
4. pants
Summu pielāgošana
1.   Pielikumos norādītās summas pielāgo atbilstoši pielikumos norādītajām metodēm.
2.   Summas, kas pielāgotas atbilstoši 1. punktam, piemēro, atmaksājot izdevumus, kas saistīti ar tām darbību daļām, kas tiek veiktas pielāgošanas dienā un pēc tās.
5. pants
Stāšanās spēkā
Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2015. gada 9. jūlijā
Komisijas vārdā –
priekšsēdētājs
Jean-Claude JUNCKER
(1)  OV L 347, 20.12.2013., 470. lpp.
(2)  Eiropas Parlamenta un Padomes 2013. gada 17. decembra Regula (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 (OV L 347, 20.12.2013., 320. lpp.).
I PIELIKUMS
Izdevumu atmaksas nosacījumi, balstoties uz vienību izmaksu standarta shēmām, Zviedrijai
1.   Vienību izmaksu standarta shēmu noteikšana
Darbību veidi (1)
Rādītāja nosaukums
Izmaksu kategorija
Rādītāja mērvienība
Summas
1.
Darbības, ko atbalsta saskaņā ar darbības programmas (Nationellt socialfondsprogram för investering för tillväxt och sysselsättning 2014–2020) (CCI- 2014SE05M9OP001) prioritāro virzienu Nr. 1 “Prasmju piedāvājums”
Nostrādātās stundas
Darbībā strādājošo darbinieku alga
Nostrādāto stundu skaits (2)
Algas grupa
(SSYK kods (3))
Reģions: Stokholma (SE 11)
(vienības izmaksas stundā – summa SEK (4))
Visi reģioni, izņemot Stokholmu (SE 12–33)
(vienības izmaksas stundā – summa SEK)
1 (912 – 913 -919 -921)
229
234
2 (414 – 415 – 421 – 422 -512 – 513 – 514 – 515 – 522 – 611 -612 -613 – 614 -826)
257
254
3 (331 – 348 – 411 – 412 – 413 – 419 – 711 – 712 – 713 – 714 – 721 – 722 – 723 – 724 – 731 – 732 – 734 – 741 – 742 – 743 – 811 – 812 – 813 – 814 – 815 – 816 – 817 – 821 – 822 – 823 -824 – 825 – 827 -828 -829 -831 – 832 – 833 – 834 – 914 – 915 – 931 – 932 – 933)
297
282
4 (223 – 232 – 233 – 234 – 235 – 243 – 249 – 313 – 322 – 323 – 324 – 332 – 342 – 343 – 344 – 345 – 346 – 347 – 511 – 011)
338
313
5 (213 – 221 – 231 – 241 – 244 – 245 – 246 – 247 – 248 – 311 – 312 – 315 – 321 – 341)
419
366
6 (211 – 212 – 214 – 222 – 242 – 314)
554
517
7 A (121)
739
739
7 B (111-123)
801
625
7 C (131-122)
525
429
2.
Darbības, ko atbalsta saskaņā ar darbības programmas (Nationellt socialfondsprogram för investering för tillväxt och sysselsättning 2014–2020)(CCI-2014SE05M9OP001) prioritāro virzienu Nr. 1 “Prasmju piedāvājums”
Darbībā pavadītās stundas
Dalībnieka alga
Pavadīto stundu skaits (2)
Reģions: Stokholma (SE 11)
(vienības izmaksas stundā – summa SEK)
Visi reģioni, izņemot Stokholmu (SE 12–33)
(vienības izmaksas stundā – summa SEK)
229
234
3.
Darbības, ko atbalsta saskaņā ar darbības programmas (Nationellt socialfondsprogram för investering för tillväxt och sysselsättning 2014-2020)(CCI-2014SE05M9OP001) prioritāro virzienu Nr. 2 “Palielināta pāreja uz darbu” un prioritāro virzienu Nr. 3 “Jaunatnes nodarbinātības iniciatīva”
Nostrādātās stundas
Darbībā strādājošo darbinieku alga
Nostrādāto stundu skaits (2)
Profesionālā kategorija
Reģions: Stokholma (SE 11)
(vienības izmaksas stundā – summa SEK)
Visi reģioni, izņemot Stokholmu (SE 12–33)
(vienības izmaksas stundā – summa SEK)
Projekta vadītājs darbībām, kur kopējie attiecināmie izdevumi saskaņā ar dokumentu, kurā noteikti atbalsta nosacījumi, ir lielāki nekā 20 miljoni SEK)
535
435
Projekta vadītājs darbībām, kur kopējie attiecināmie izdevumi saskaņā ar dokumentu, kurā noteikti atbalsta nosacījumi, ir 20 miljoni SEK vai mazāk)/projekta vadītāja palīgs darbībām, kur kopējie attiecināmie izdevumi saskaņā ar dokumentu, kurā noteikti atbalsta nosacījumi, ir lielāki nekā 20 miljoni SEK)
478
405
Projekta darbinieks
331
300
Projekta ekonomists
427
363
Administrators
297
270
4.
Darbības, ko atbalsta saskaņā ar darbības programmas (Nationellt socialfondsprogram för investering för tillväxt och sysselsättning 2014–2020)(CCI- 2014SE05M9OP001) prioritāro virzienu Nr. 2 “Palielināta pāreja uz darbu” un prioritāro virzienu Nr. 3 “Jaunatnes nodarbinātības iniciatīva”
Darbībā pavadītās stundas
Dalībnieka pabalsts
Pavadīto stundu skaits (2)
Finansiālā palīdzība (vienības izmaksas stundā)
Vecums
(SEK)
18–24 gadi
32
25–29 gadi
40
30–64 gadi
46
Darbības dotācija un attīstības pabalsts (vienības izmaksas stundā)
Vecums
(SEK)
15–19 gadi
17
20–24 gadi
33
25–29 gadi
51
30–44 gadi
55
45–69 gadi
68
Sociālais nodrošinājums un slimības pabalsts (vienības izmaksas stundā)
Vecums
(SEK)
19–29 gadi (sociālā nodrošinājuma pabalsts)
51
30–64 gadi (slimības pabalsts)
58
Slimības pabalsts, rehabilitācijas pabalsts, darba un arodtraumas pabalsts (vienības izmaksas stundā)
Vecums
(SEK)
līdz – 19 gadiem
48
20–64 gadi
68
2.   Summu pielāgošana
Vienības izmaksas tabulā attiecas uz nostrādātajām vai pavadītajām stundām 2015. gadā. Izņemot vienības izmaksas attiecībā uz tabulas 4. punktā minēto dalībnieka pabalstu, kas netiks koriģēts, šīs vērtības tiek automātiski palielināts par 2 % katra gada 1. janvārī, sākot no 2016. gada līdz 2023. gadam.
(1)  Vienību izmaksu standarta shēmu summas piemēro tikai attiecībā uz darbību daļām, kas attiecas uz šajā pielikumā noteiktajām izmaksu kategorijām.
(2)  Kopējais gadā deklarēto stundu skaits nedrīkst pārsniegt Zviedrijas standarta darba stundu skaitu gadā, kas ir 1 862 stundas.
(3)  Zviedrijā piemērojamā profesionālā klasifikācija.
(4)  Zviedrijas valūta.
II PIELIKUMS
Izdevumu atmaksas nosacījumi, balstoties uz vienību izmaksu standarta shēmām, Francijai
1.   Vienību izmaksu standarta shēmu noteikšana
Darbību veidi
Rādītāja nosaukums
Izmaksu kategorija
Rādītāja mērvienība
Summas (EUR)
“Garantie Jeunes”, ko atbalsta saskaņā ar darbības programmas “PROGRAMME OPÉRATIONNEL NATIONAL POUR LA MISE EN ŒUVRE DE L'INITIATIVE POUR L'EMPLOI DES JEUNES EN METROPOLE ET OUTRE-MER” (CCI-2014FR05M9OP001) prioritāro virzienu Nr. 1 “Accompagner les jeunes NEET vers et dans l'emploi”
Jauniešu NEET
 (1) ar pozitīvu rezultātu saskaņā ar “Garantie Jeunes” ne vēlāk kā 12 mēnešus pēc apmācību sākuma
—
dalībniekiem izmaksātie pabalsti;
—
“missions locales” radušās aktivizēšanas izmaksas
Jauniešu NEET skaits, kuriem ne vēlāk kā 12 mēnešus pēc apmācību sākuma ir kāds no šiem rezultātiem:
—
iesaistījies profesionālo prasmju apgūšanā, kuras rezultāts ir sertificēšana, vai nu:
—
iesaistoties apmācībā mūžizglītības jomā, vai
—
iesaistoties pamatapmācībā,
vai
—
nodibinājis uzņēmumu, vai
—
atradis darbu, vai
—
pavadījis vismaz 80 darba dienas profesionālajā vidē (apmaksātā vai nē)
3 600
2.   Summu pielāgošana
Vienību izmaksu standarta shēma tabulā ir daļēji balstīta uz pilnībā Francijas finansētu vienības izmaksu standarta shēmu. EUR 1 600 (no EUR 3 600) atbilst vienības izmaksu standarta shēmai, kas noteikta ar “instruction ministérielle du 11 octobre 2013relative à l'expérimentation Garantie Jeunes prise pour l'application du décret 2013-80 du 1er octobre 2013 ainsi que par l'instruction ministérielle du 20 mars 2014”, lai segtu izmaksas, kuras radušās Jaunatnes valsts nodarbinātības dienestiem “Missions Locales”, lai apmācītu katru NEET, kurš iesaistās “Garantie Jeunes”.
Dalībvalsts atjaunina 1. iedaļā noteikto vienības izmaksu standarta shēmu atbilstīgi korekcijām saskaņā ar valsts tiesību aktiem, pielāgojot to vienības izmaksu standarta shēmai EUR 1 600 apmērā, kā minēts iepriekš 1. daļā, kas sedz Jaunatnes valsts nodarbinātības dienestiem radušās izmaksas.
(1)  Jaunieši, kas nestrādā un nemācās un kas piedalās darbībā, ko atbalsta “PROGRAMME OPÉRATIONNEL NATIONAL POUR LA MISE EN ŒUVRE DE L'INITIATIVE POUR L'EMPLOI DES JEUNES EN METROPOLE ET OUTRE-MER”.

Summary:
Noteikumi par Eiropas Sociālā fonda izdevumu atmaksāšanu ES valstīm
Noteikumi par Eiropas Sociālā fonda izdevumu atmaksāšanu ES valstīm
 
KOPSAVILKUMS:
Deleģētā regula (ES) 2015/2195 par Regulas (ES) Nr. 1304/2013 papildināšanu attiecībā uz vienību izmaksu standarta shēmu un vienreizējo maksājumu definīcijām saistībā ar izdevumiem, ko Komisija atmaksā ES valstīm
KĀDS IR ŠĪS DELEĢĒTĀS REGULAS MĒRĶIS?
Ar to nosaka vienību izmaksu standarta shēmas un vienreizējos maksājumus, ko Eiropas Komisija var izmantot, lai atmaksātu izdevumus ES valstīm.  Ar to papildina Regulu (ES) Nr. 1304/2013 jeb Eiropas Sociālā fonda regulu (ESF regula).  
SVARĪGĀKIE ASPEKTI
Regula (ES) Nr. 1304/2013 jeb ESF regula
ESF regula ļauj Komisijai pieņemt deleģēto regulu.
Saskaņā ar ESF regulas 14. panta 1. punktu Komisija var atmaksāt ES valstu segtos izdevumus, pamatojoties uz Komisijas definētajām vienību izmaksu standarta shēmām un vienreizējiem maksājumiem. Šādi aprēķinātas summas tiek uzskatītas par atbalsta saņēmējiem izmaksātu publiskā sektora atbalstu un par atbilstīgiem izdevumiem saskaņā ar kopējiem noteikumiem par Eiropas strukturālajiem un investīciju fondiem.
Deleģētās regulas darbības joma
Šīs deleģētās regulas pielikumos ir noteikti:darbību veidi, uz kuriem attiecas atmaksāšana;  vienību izmaksu standarta shēmu un vienreizējo maksājumu definīcijas;  summas;  šo summu pielāgošanas metodes.  
KOPŠ KURA LAIKA DELEĢĒTĀ REGULA IR PIEMĒROJAMA?
Tā ir piemērojama kopš 2015. gada 18. decembra.
KONTEKSTS
Eiropas Sociālais fonds (Eiropas Komisija).  
PAMATDOKUMENTS
Komisijas Deleģētā regula (ES) 2015/2195 (2015. gada 9. jūlijs) par Eiropas Parlamenta un Padomes Regulas (ES) Nr. 1304/2013 par Eiropas Sociālo fondu papildināšanu attiecībā uz vienību izmaksu standarta shēmu un vienreizējo maksājumu definīcijām saistībā ar izdevumiem, ko Komisija atmaksā dalībvalstīm (OV L 313, 28.11.2015., (22.–28. lpp.)
Regulas (ES) 2015/2195 turpmākie grozījumi ir iekļauti pamattekstā. Šai konsolidētajai versijai ir tikai dokumentāla vērtība.
SAISTĪTIE DOKUMENTI
Eiropas Parlamenta un Padomes Regula (ES) Nr. 1303/2013 (2013. gada 17. decembris), ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 (OV L 347, 20.12.2013., 320.–469. lpp.)
Skatīt konsolidēto versiju.
Eiropas Parlamenta un Padomes Regula (ES) Nr. 1304/2013 (2013. gada 17. decembris) par Eiropas Sociālo fondu un ar ko atceļ Padomes Regulu (EK) Nr. 1081/2006 (OV L 347, 20.12.2013., 470.–486. lpp.)
Skatīt konsolidēto versiju.
Pēdējo reizi atjaunots: 15.01.2019